Քաղաքագետ Ալեքսանդր Մարկարովը, ԼՈւՐԵՐ.com-ի հետ զրույցում, անդրադառնալով Րաֆիի Հովհաննիսյանի այս հայտարարությանն, ընդգծեց, որ թեև նրա վերադարձն այս օրերին դարձել է թիվ մեկ քաղաքական թեման, բայց դրանով հանդերձ՝ Րաֆֆի Հովհաննիսյանին չի հաջողվի լուրջ ընդդիմության լուրջ առաջնորդ լինել. «Իմ այս տեսակետն ունի փաստարկված հիմնավորումներ: Եթե հետ հայացք ձգենք նրա անցած քաղաքական ուղուն, ապա ակնհայտ է դառնում մի բան, որ մենք գործ ունենք մի քաղաքական գործչի հետ, ով, թեև ունեցել է Ազգային ժողովում զգալի ներկայացվածություն, չկարողացավ դա պահել և այն փլուզվեց, ընտրությունների ժամանակ հավաքեց ընտրողների զգալի տոկոսի ձայները, բայց այդ ամենով հանդերձ՝ տարիների ընթացքում կորցրեց և փոշիացրեց այդ վստահությունը»: